CELEX: 22016D0384
Language: hu
Date: 2016-03-07 00:00:00
Title: Az AKCS–EU Nagykövetek Bizottságának 2/2016 határozata (2016. március 7.) a Vállalkozásfejlesztési Központ igazgatótanácsa egy tagjának kinevezéséről [2016/384]

17.3.2016   
            
            
               HU
            
            
               Az Európai Unió Hivatalos Lapja
            
            
               L 72/61
            
         AZ AKCS–EU NAGYKÖVETEK BIZOTTSÁGÁNAK 2/2016 HATÁROZATA
   (2016. március 7.)
   a Vállalkozásfejlesztési Központ igazgatótanácsa egy tagjának kinevezéséről [2016/384]
   AZ AKCS–EU NAGYKÖVETEK BIZOTTSÁGA,
   tekintettel az első alkalommal 2005. június 25-én Luxembourgban módosított (1) és második alkalommal 2010. június 22-én Ouagadougouban módosított (2), az egyrészről az afrikai, karibi és csendes-óceáni államok, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra (3) és különösen annak III. melléklete 2. cikkének (6) bekezdésére,
   tekintettel az AKCS–EK Nagykövetek Bizottságának a Vállalkozásfejlesztési Központ alapszabályáról és eljárási szabályzatáról szóló, 2005. július 20-i 8/2005 határozatára (4) és különösen annak 9. cikke (1) bekezdésére,
   mivel:
   
               (1)
            
            
               A Vállalkozásfejlesztési Központ alapszabályának és eljárási szabályzatának 9. cikke úgy rendelkezik, hogy az igazgatótanács tagjait a Nagykövetek Bizottsága nevezi ki legfeljebb ötéves időtartamra.
            
         
               (2)
            
            
               A Vállalkozásfejlesztési Központ jelenlegi igazgatótanácsában az AKCS-t képviselő – az AKCS–EU Nagykövetek Bizottságának 2013. július 30-i, a 2/2014 határozattal (5) módosított 3/2013 határozatával (6) kinevezett – három tag hivatali ideje 2018. szeptember 6-ig vagy a Vállalkozásfejlesztési Központ megszűnéséig tart, attól függően, hogy melyik időpont következik be korábban.
            
         
               (3)
            
            
               Az egyik tag lemondása következtében egy hely megüresedett.
            
         
               (4)
            
            
               Ezért a hivatali idő hátralévő részére egy új tagot kell kinevezni az igazgatótanácsba,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EU Nagykövetek Bizottsága a Vállalatfejlesztési Központ igazgatótanácsába Maria MACHAILO-ELLIS helyére a következő személyt nevezi ki:
   
               —
            
            
               Lekwalo Leta MOSIENYANE.
            
         2. cikk
   Az AKCS–EU Nagykövetek Bizottsága hatáskörén belül esetlegesen később meghozandó határozatok sérelme nélkül a Vállalkozásfejlesztési Központ igazgatótanácsa a hivatali idő hátralévő részére – azaz 2018. szeptember 6-ig vagy a Központ megszűnéséig, attól függően, hogy melyik időpont következik be korábban – a következő személyekből áll:
   
                
            
            
               Jacek ADAMSKI,
            
         
                
            
            
               Martin BENKO,
            
         
                
            
            
               Nicole BOLLEN,
            
         
                
            
            
               John Atkins ARUHURI,
            
         
                
            
            
               Lekwalo Leta MOSIENYANE
            
         
                
            
            
               Félix MOUKO.
            
         3. cikk
   Ez a határozat az elfogadásának napján lép hatályba. Ez a határozat a Vállalkozásfejlesztési Központ helyzetétől függően bármikor felülvizsgálható.
   
      Kelt Brüsszelben, 2016. március 7-én.
      
         
            az AKCS–EU Nagykövetek Bizottsága részéről
         
         
            az elnök
         
         P. DE GOOIJER
      
   
   
      (1)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).
   
      (2)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).
   
      (3)  HL L 317., 2000.12.5., 3. o.
   
   
      (4)  HL L 66., 2006.3.8., 16. o.
   
   
      (5)  Az AKCS–EU Nagykövetek Bizottságának 2014. augusztus 5-i 2/2014 határozata a Vállalkozásfejlesztési Központ (CDE) igazgatótanácsi tagjainak kinevezéséről (HL L 245., 2014.8.20., 9. o.).
   
      (6)  HL L 263., 2013.10.5., 18. o.